
Ministru kabineta sēdes protokollēmums

Informatīvais ziņojums "Par Latvijas dzelzceļa tīkla attīstību 2021. – 2027. gada Eiropas Savienības daudzgadu budžeta periodā"

· 1. Pieņemt zināšanai iesniegto informatīvo ziņojumu un konceptuāli atbalstīt piedāvāto redzējumu par Latvijas dzelzceļa tīkla attīstību 2021. – 2027. gada Eiropas Savienības daudzgadu budžeta periodā.
· 2. Atbalstīt Satiksmes ministrijas ierosināto Eiropas Savienības fondu 2021.-2027. perioda un Atveseļošanas fonda investīciju pārdales priekšlikumu esošā dzelzceļa tīkla un Rail Baltica projekta turpmākai integrētai attīstībai.
· 3. Satiksmes ministrijai sadarbībā ar Finanšu ministriju veikt nepieciešamās darbības papildu nepieciešamā finansējuma piesaistei Atveseļošanas fonda plāna Rīgas Centrālās stacijas dienvidu daļas investīcijai 34 732 020 euro apmērā no Atveseļošanas fonda plāna nepiesaistītā finansējuma vai no valsts budžeta līdzekļiem.
· 4. Paredzēt valsts budžeta finansējumu 31 365 600 euro apmērā pievienotās vērtības nodokļa segšanai un nepieciešamo valsts budžeta priekšfinansējumu Atveseļošanas fonda plāna Rīgas Centrālās stacijas dienvidu daļas investīcijas īstenošanai.
· 5. Paredzēt valsts budžeta finansējumu 102 781 800 euro apmērā Eiropas Savienības kohēzijas politikas programmas 2021.–2027. gadam projektam "Lidostas "Rīga" - Rīgas Centrālās stacijas –  Daugavkrasti izbūve", t.sk. 56 239 500 euro apmērā līdzfinansējuma nodrošināšanai un 46 542 300 euro apmērā pievienotās vērtības nodokļa segšanai, kā arī nepieciešamo valsts budžeta priekšfinansējumu.
· 6. Paredzēt valsts budžeta finansējumu 6 010 588  euro apmērā Eiropas Savienības kohēzijas politikas programmas 2021.–2027. gadam projektam "LDz staciju un pieturas punktu infrastruktūras (peronu) modernizācija".   
· 7. Atļaut Satiksmes ministrijai, pēc pozitīva Eiropas Komisijas lēmuma par vidusposma ziņojumu par programmas ieviešanas progresu,  Eiropas Savienības kohēzijas politikas programmas 2021.–2027. gadam 3.1. prioritātes "Ilgtspējīga TEN-T infrastruktūra" 3.1.1. specifiskā atbalsta mērķa "Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru" dzelzceļa infrastruktūras paredzēto elastības finansējumu izmantot 66 300 601 euro apmērā, kā arī paredzēt valsts budžeta līdzfinansējumu 11 700 106 euro apmērā.
· 8. Satiksmes ministrijai sagatavot normatīvā akta projektu par 2024.gada 9.janvāra Ministru kabineta noteikumu Nr.30 "Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.4. pasākuma "Bezemisiju vilcieni" īstenošanas noteikumi" atzīšanu par spēku zaudējušiem.
· 9. Atzīt par izpildītu Ministru kabineta 2024. gada 20. augusta sēdē doto uzdevumu (prot. Nr.32, 54.§ 2.punkts).

